चाउरक खीर मिथिलाक एकटा प्रसिद्ध भोजन अछि, जे मिथिला मे प्रायः हर अवसर पर बानाओल जाइत अछि । एक दिस जतय इ भोजनोपरांत डिशक रूप मे काज करैत अछि, ओतय दोसर दिस इ अतिरिक्त डिशक रूप मे सेहो काज करैत अछि, जेना कि दाइल वला पूरीक संग । एहि डिशक तुलना एहने बंगाली डिश सँ सेहो कएल जा सकैत अछि, जेकरा ओतय "पायस" कहल जाइत अछि । पायस आ खीर मे कनेक फरक इ अछि जे मैथिल एकरा सामान्यतया नवका बासमती चाउर सँ बनबैत छथि, जहन की बंगाली एकरा मोहनभोग चाउर सँ । दुनूक स्वाद मे सेहो कनेक फरक रहैत छैक ।
 गुलाब जल - २ चम्मच (ऐच्छिक)
चाउर के धो के भिजा लिअ । किसमिश के सेहो भिजा लिअ । दूध के इलायचीक संग उबालि लिअ । एकरा ततेक उबालि लिअ जे इ लगभग आधा लीटर कम भऽ जाय । भीजल चाउर के दूध मे दऽ दियौ आ नीक सँ पकय दियौ । एकरा लगातार लाड़ैत रहू । चाउर नीक जेकाँ पाकि गेला आ एकरा गाढ़ भऽ गेलाक बाद एहि मे चीनी आ काजू दऽ दियौ । आब खीर तैयार अछि । 